Γλυκό ψυγείου με φράουλες, κρέμα και σαβαγιάρ
Κάντε χώρο στο ψυγείο σας γι’ αυτό το εύκολο γλυκό με φράουλες και απολαυστική κρέμα τυριού, που θα σας θυμίσει τιραμισού!
400 γρ. (2 κούπες) κρέμα γάλακτος με 35% λιπαρά, 100 γρ. (3/4 κούπας) ζάχαρη άχνη, 300 γρ. τυρί κρέμα, 1 σφηνάκι κονιάκ, 2 κρόκοι αυγών, όσο το δυνατόν πιο φρέσκων, 1 καψάκι βανιλίνη, 500 γρ. φράουλες, καθαρισμένες, 1 κούπα φρέσκο γάλα, πλήρες, 2 πακέτα (200 γρ. το καθένα) μπισκότα σαβαγιάρ
Για να ετοιμάσουμε το γλυκό ψυγείου με φράουλες, κρέμα και σαβαγιάρ σε ένα μπολ χτυπάμε με το μίξερ χειρός την κρέμα γάλακτος με την άχνη μέχρι να φτιάξουμε μια πυκνή σαντιγί που να μοιάζει με γιαούρτι.Προσθέτουμε το τυρί κρέμα, χτυπάμε μέχρι να ενσωματωθεί στη σαντιγί και έπειτα ρίχνουμε το κονιάκ και τους κρόκους.Χτυπάμε καλά.Πολτοποιούμε στον πολυκόφτη 100 γρ. από τις φράουλες μαζί με το γάλα.Αδειάζουμε το μείγμα σε μπολ.Βυθίζουμε στο μείγμα φράουλας-γάλακτος, για 1-2 δευτερόλεπτα, όσα σαβαγιάρ χρειάζεται για να καλύψουμε τον πάτο ενός ταψιού με διαστάσεις 32 x 22 εκ.Αν χρειάζεται, σπάμε μερικά σαβαγιάρ για να χωρέσουν ακριβώς.Τα καλύπτουμε με τη μισή κρέμα που ετοιμάσαμε και στρώνουμε άλλη μία στρώση σαβαγιάρ, βουτηγμένα κι αυτά στο μείγμα φράουλας-γάλακτος.Τα καλύπτουμε με την υπόλοιπη κρέμα και στολίζουμε με τις υπόλοιπες φράουλες.Βάζουμε το γλυκό στο ψυγείο για 5-6 ώρες, να κρυώσει και να πήξει η κρέμα.
Ζάχαρη,Κρέμα Γάλακτος,Φράουλα